મંગળવારે પંજાબ અને હરિયાણાની હાઇકોર્ટે ડેરા સચ્ચા સૌદાની તલાશી લેવાના આદેશ આપ્યા હતા. જે પછી આજે આ તલાશી અભિયાન શરૂ કરવામાં આવ્યું છે. આ અભિયાનમાં રિટાયર્ડ જજ કે એસ પવાર હાજર રહેશે અને તેમની દેખરેખમાં જ આ સમગ્ર કાર્યવાહી કરવામાં આવશે. ઉલ્લેનીય છે કે રામ રહીમની ધરપકડ પછી ડેરામાં વિભન્ન પ્રકારની ગેરકાનૂની ગતિવિધિ થતી હોવાની વાત બહાર આવી હતી. ત્યારે આજે જજની હાજરીમાં પોલીસ દ્વારા અહીં સર્ચ ઓપરેશન કરવામાં આવશે. જેમાં 60 જેટલા અધિકારીઓ પણ જોડાશે તેવું મનાઇ રહ્યું છે.